《答吴观察文仲时文仲以长歌寄余 其一》
明代·胡应麟

彩笔翩翩汉史才，黄金持赐出蓬莱。长驱五马过秦望，远寄双鱼下越来。

大海云霓晨仗钺，孤城雨雪暮登台。名山万仞金华色，屈指题名到绿苔。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。